Euroopa Liidu Teataja L 109 , 19/04/2001 Lk 0035 - 0037



Komisjoni määrus (EÜ) nr 750/2001, 18. aprill 2001, millega muudetakse II lisa nõukogu määruse (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toiduaines (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 749/2001, [2] eriti selle artikleid 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk). (4) Jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes. Maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes. (5) Munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees. (6) Määruse (EMÜ) nr 2377/90 II lisasse tuleks lisada atsetüülsalitsüülhape, atsetüülsalitsüülhappe DL-lüsiin, kaltsiumkarbasalaat ja naatriumatsetüülsalitsülaat. (7) Enne käesoleva määruse jõustumist tuleks kehtestada piisav ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud komisjoni direktiiviga 2000/37/EÜ. [4] (8) Käesoleva määrusega ettenähtud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 II lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. aprill 2001 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 109, 19.4.2001, lk 32. [3] EÜT L 317, 6.11.1981, lk 1. [4] EÜT L 139, 10.6.2000, lk 25. -------------------------------------------------- LISA Määruse (EMÜ) nr 2377/90 II lisa muudetakse järgmiselt. 2. Orgaanilised ühendid "Farmakoloogiline toimeaine või farmakoloogilised toimeained | Loomaliigid | Muud sätted | Atsetüülsalitsüülhape | Veised | Ei kasutata loomade puhul, kellelt saadakse inimtoiduks ettenähtud piima | Sead | | Kanad | Ei kasutata loomade puhul, kellelt saadakse inimtoiduks ettenähtud mune | Atsetüülsalitsüülhappe DL-lüsiin | Veised | Ei kasutata loomade puhul, kellelt saadakse inimtoiduks ettenähtud piima | Sead | | Kanad | Ei kasutata loomade puhul, kellelt saadakse inimtoiduks ettenähtud mune | Kaltsiumkarbasalaat | Veised | Ei kasutata loomade puhul, kellelt saadakse inimtoiduks ettenähtud piima | Sead | | Kanad | Ei kasutata loomade puhul, kellelt saadakse inimtoiduks ettenähtud mune | Naatriumatsetüülsalitsülaat | Veised | Ei kasutata loomade puhul, kellelt saadakse inimtoiduks ettenähtud piima | Sead | | Kanad | Ei kasutata loomade puhul, kellelt saadakse inimtoiduks ettenähtud mune" | --------------------------------------------------